  Виталий Пронин С. ШарыповаСергей Шарыпов - ӝог ветлон спортъя мастер. Вордскемын 1992-тӥ арын Алнаш ёросысь Серп гуртын. Алигес вуылӥз Сочиын ортчем Россилэн чемпионатаз, бадӟым ӵошатсконысь удмурт пияш азвесь медален бертӥз. Гуртоосыз куано но оско, азьланяз быдэс Серпмес гинэ ӧвӧл, Удмурт шаермес но дунне тыр данъялоз шуыса.- Ӝог ветлон амалэн ку нырысьсэ тодматскид?- Школаын дышетскыкум ик, спортэн эшъяськи: куасэн бызьылӥ, баскетболэн шудӥ. Куд-ог дыръя вормонъёс но басьтылӥ, нош 8-тӥ классысен нырысьсэ тодматски ӝог вамышъянэн. Физкультуралы дышетӥсьмы Александр Алашеев та амаллэсь техниказэ возьматӥз. Нырысьсэ ӵошатсконэ мыныса ик, 2-тӥ интыен бертӥ, нош Ижысь ӵошатсконын 3-тӥ интые потӥ. Таӵе вормонъёс монэ бурдъязы.- Али кытын дышетскиськод, мугордэ кыдатӥськод?- Дышетскисько УдГУ-ысь мугорез кыдатон культурая но спортъя факультетын. 3-тӥ курсаз вуи ни. Тодон-валан люкам сяна, нуналлы кык пол бызьылыны потасько. Котькуд нунал 30-50 иськем вамышъясько, пӧртэм упражнениос лэсьтӥсько. Куд-ог дыръя манеже пырасько, нош гуртам Алнаш-Грак сюрес кузя бызьылӥсько. Нырысь-валысь куд-ог водительёс шорам долкаса учкылӥзы, нош отӥяз дышизы кадь.- Спортэн эшъяськемед дышетскыны уг люкеты-а?- Кык кечез кутыны шуг. Сборъёсы, ӵошатсконъёсы ветлыку, «быжъёс» кылдыло. Спортсмен юн сямо луыны кулэ бере, улонын пумиськись шуг-секытъёсты вормыны дышетсконо.- Кыӵе вормондэ тужгес дуноен лыдъяськод?- Вить пол пыриськи Россилэн чемпионатаз. Ноку уг вунэты Чебоксары городэ вуылэмме. Вормисьёс пӧлы шедьыны ӧз удалты ке но, 20 иськеме бызьылонын спортъя мастерлэсь куронзэ быдэстӥ. Нош алигес Сочиысь азвесь медален бертӥ, отысь куазь троссэ какалмытӥз соку. Старт сётон нуналэ мон но асме уродгес шӧдӥ. Кызьы кыкетӥ потӥ, озьы ик финише но вуи.- Спортэн вырон дуно усе-а?- Милям костюммы - майка но шорты. Огъя дуныз 3 сюрс манет тыр люкаське, пыдэ понон но тужгес дунтэмез та мындагес ик сылэ. Ярано коть, куд-ог дыръя коньдонэн юрттӥсько ёрос администрация но Удмуртия. Та дырлы шаерысьтымы ӝог ветлӥсьёс пӧлысь тужгес кужмоез луисько, куд-ог тренеръёс асьсэос ик Мордовие мыныны ӵекто. Бен, кылем арын одӥг тодмое отчы кошкиз, пичи но уг жаля, вылаз ик, соослэн Россиысь сборное шедьыны луонлыксы бадӟымгес.- Азьланезлы кыӵе малпанъёсын улӥськод?- Дышетсконме йылпумъяса, физкультура урокъёсты нуись луо, нош мынам школаын дышетэме гинэ уг поты, тренерлэсь но ужзэ быдэстэме потэ. Та вие Алнаш ёросысь Выль Утчан школаысь пиналъёсын ужай, тренировкаос ортчытъяй, туж кельшиз. Азьланезлы малпанъёсы бадӟымесь, нырысь ик Россилэн сборнояз шедёно вал, нош отӥяз, оло, Олимпиадае но сюрес усьтӥськысал.Анна Шарыпова Теги: Алнаш Серп  